**INTERESNE DEJAVNOSTI V ŠOLSKEM LETU 2023/2024**

Za razvijanje različnih interesov učencev osnovna šola organizira interesne dejavnosti (ID). V ID se učenci vključujejo prostovoljno, le-te pa so namenjene predvsem sprostitvi, razvijanju dejavnosti, ki učence zanimajo, in razvijanju sposobnosti.

Namen interesnih dejavnosti je razvijati interesna področja učencev s poudarkom na kakovosti izvedbe. Učenci v okviru interesnih dejavnosti zadovoljujejo lastne potrebe, razvijajo miselne procese, pridobljena znanja usmerjajo v odgovorna ravnanja, se moralno, intelektualno in osebnostno razvijajo, razvijajo spoštovanje do sebe in drugih, razvijajo socialno-komunikacijske spretnosti in veščine, presegajo meje med obveznim in razširjenim programom, povezujejo teorijo s prakso, spoznavajo poklicne interese in možnosti izrabe prostega časa.
Pri izvajanju interesnih dejavnosti upoštevamo naslednja načela: načelo učenčevega interesa, načelo prostovoljnosti, načelo soustvarjanja, načelo spodbujanja učenčeve lastne aktivnosti, načelo prehajanja, načelo vse življenjskosti, načelo povezovanja, načelo sodelovanja, načelo (samo)vrednotenja.

**Tabela načrtovanih interesnih dejavnosti za šolsko leto 2023/2024 (izvajajo učitelji OŠ):**

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **IGRE NAŠIH BABIC** | **OŠ DOB, PŠ KRTINA** | Rok Mandl | 1. **razred**
 |
| Pri interesni dejavnosti IGRE NAŠIH BABIC bo preko različnih iger, ki so jih poznali že včasih, poudarek na razvoju motoričnih sposobnosti in psihosocialnih veščin otrok. Poudarek bo na igrah, pri katerih se bodo učenci lahko sprostili od napornega šolskega dela. Skozi igro bodo spoznali sebe in druge, pridobili dragocene izkušnje, reševali konflikte, sproščali jezo in razvijali spretnosti ter čute. V prvem vzgojno-izobraževalnem obdobju (starost otrok od 6 do 9 let) je poudarek na učenju osnovnih gibalnih vzorcev, ki predstavljajo široko podlago za usvajanje raznolikega športnega znanja ter spodbujajo igrivost, gibalno izražanje in ustvarjalnost. |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **IGRE Z ŽOGO 1** | **OŠ DOB** | Rok Mandl | **1.–3. razred** |
| Šport in gibanje sta pomembna dejavnika celostnega razvoja otroka. Interesna dejavnost IGRE Z ŽOGO je namenjena vsem, ki bi bili radi gibalno aktivni preko športnih iger z žogo. Učenci in učenke bodo skozi najrazličnejše vaje, igre, štafete ter seveda pravo igro na sproščen in zabaven način spoznali osnove športnih iger preko elementarnih iger z vsebinami za nogomet, košarko, odbojko, rokomet in hokej v dvorani. Osnovni cilj dejavnosti je preko elementarnih športnih iger zagotoviti razvoj motoričnih sposobnosti učencev in učenk. Prav tako bodo učenci na interesni dejavnosti seznanjeni z osnovnimi pravili in elementi športnih iger. |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **IGRE Z ŽOGO 2** | **OŠ DOB** | Rok Mandl | **4.–6. razred** |
| Šport in gibanje sta pomembna dejavnika celostnega razvoja otroka. Interesna dejavnost IGRE Z ŽOGO 2 je namenjena vsem, ki bi bili radi gibalno aktivni preko športnih iger z žogo. Učenci in učenke bodo skozi najrazličnejše vaje, igre, štafete ter seveda pravo igro na sproščen in zabaven način spoznali osnove športnih iger z vsebinami za mali nogomet, malo košarko, malo odbojko, mali rokomet in hokej v dvorani. Osnovni cilj dejavnosti je preko elementarnih športnih iger zagotoviti razvoj motoričnih sposobnosti učencev in učenk. Prav tako bodo učenci na interesni dejavnosti seznanjeni z osnovnimi pravili in elementi športnih iger. |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **IGRE Z ŽOGO 3** | **OŠ DOB** | Rok Mandl | **6.–9. razred** |
| Šport in gibanje sta pomembna dejavnika celostnega razvoja otroka. Interesna dejavnost je namenjena vsem, ki bi bili radi gibalno aktivni preko športnih iger z žogo. Učenci in učenke bodo skozi najrazličnejše vaje, igre, štafete ter seveda s pravo igro izpopolnjevali znanje v športnih igrah (nogomet, košarka, odbojka, rokomet, hokej v dvorani). Osnovni cilj dejavnosti je preko športnih iger zagotoviti razvoj motoričnih sposobnosti učencev in učenk.  |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **ŠPORTAJMO SKUPAJ** | **OŠ DOB, PŠ KRTINA** | Rok Mandl | **2.–5. razred** |
| Interesna dejavnost ŠPORTAJMO SKUPAJ je namenjena učencem od 2. do 5. razreda. Preko različnih iger bodo otroci razvijali motorične sposobnosti, kot so vzdržljivost, koordinacija in preciznost. Učenci bodo preko iger spoznavali pomembnost zdravja kot vrednote. Spodbujali jih bomo k razumevanju, razvijanju, udejanjanju in ponotranjanju zdravega življenjskega sloga. Poudarek bo na prehodu iz enostavnih gibalnih nalog k bolj kompleksnim in specializiranim gibalnim nalogam, ki so sestavni del različnih športov (žogarije, igre z loparji, cirkuške spretnosti, ravnotežne spretnosti, zadevanje tarč, hokejske igre, kolesarjenje, borilne igre ...). Pri tem upoštevamo fizično, intelektualno in socialno razvitost učencev. |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **TEČAJ ROLANJA**  | **OŠ DOB, PŠ KRTINA** | Rok Mandl | **1.–3. razred** |
| Rolanje spada med ravnotežno koordinacijske športe, s pomočjo iger in poligonov pa vplivamo tudi na vzdržljivostno sposobnost otrok, zato je tečaj rolanja v zgodnjem otroštvu zelo priporočljiv. Vzporedno z motoričnim razvojem se izboljšuje tudi intelektualno dojemanje otrok, tako je vsaka takšna aktivnost s strani stroke priporočljiva.8-urni tečaj rolanja se bo izvajal strnjeno v mesecih: september, oktober, marec, april, maj. |

|  |  |  |
| --- | --- | --- |
| INTERESNA DEJAVNOST | UČITELJ | RAZRED |
| **KONDICIJSKA PRIPRAVA ŠPORTNIKOV** | Rok Mandl | **6.–9. razred** |
| Vrhunski šport se razvija s podobno hitrostjo kot tehnologija. Spomnimo se časov brez mobilnih telefonov in časov, ko so smučarji po strminah drveli s “sulicami” in se smučali relativno počasi v primerjavi z današnjimi hitrostmi, ki se spogledujejo z najhitrejšimi vozniki na avtocestah. Spomnimo se tudi časov, ko so bili vrhunski športniki amaterji in se poleg športa ukvarjali še z drugimi dejavnostmi. Danes so stvari popolnoma drugačne, saj se je šport v zadnjih nekaj deset letih močno spremenil. Dandanes je poleg odlične športne tehnike in taktike ključnega pomena tudi kondicijska priprava športnika. Le-ta pa temelji na izboljšanju motoričnih sposobnosti in preprečevanju pretreniranosti, ki je v današnjih natrpanih urnikih športnikov zelo pogost pojav. |

|  |  |  |
| --- | --- | --- |
| INTERESNA DEJAVNOST | UČITELJ | RAZRED |
| **GIBALNA AKTIVNOST MALO DRUGAČE** | Rok Mandl | **6.–9. razred** |
| Interesna dejavnost TERAPEVTSKA KOREKCIJSKA VADBA je namenjena učencem, ki potrebujejo prilagojene gibalne spodbude in posebno skrb zaradi gibalnih, učnih, zdravstvenih ali vedenjskih posebnosti. Dejavnosti vadbe so namenjene tudi učencem, ki so bili poškodovani ali imajo kronične ali akutne zdravstvene težave in ustrezne zdravniške napotke. Ti učenci potrebujejo pomoč pri izbiri gibalnih dejavnosti, izvedbi gibalnih nalog, motivaciji in spremljanju napredka. Posebno pozornost namenimo vajam za vzravnano telesno držo, krepitev mišic stopalnega loka in izboru ustreznih vaj za izboljšanje gibljivosti ali mišične moči po sanirani poškodbi. Z dejavnostmi vadbe celostno vplivamo na spoznavni, gibalni, socialni in čustveni razvoj učenca. S ciljno izbranimi vajami in elementarnimi igrami, ki omogočajo prilagajanje pravil in intenzivnosti, učenci pridobivajo vse bolj zavesten nadzor nad svojim telesom. Gibalne dejavnosti so usmerjene v izboljšanje vzdržljivosti ter gibalne učinkovitosti posameznika in izpopolnjevanje gibalnega znanja. |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **PLANINCI** | **OŠ DOB, PŠ KRTINA** | Rok Mandl | **1.–9. razred** |
| V dejavnost Planinci bodo vključeni učenci od 1. do 9. razreda, ki si želijo spoznavati planinstvo kot vrsto prostočasne dejavnosti.Krožek bo predvidoma potekal v popoldanskih urah od ponedeljka do petka in ob sobotah. Termine bomo določali sproti glede na vremenske razmere ter v dogovoru s planinskim društvom. V letošnjem letu načrtujemo do 5 planinskih izletov. Dejavnost je za učence brezplačna, plačljiv je le avtobusni prevoz na lokacijo prevoza. Trije pohodi bodo potekali po gričkih v okolici šole.  |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **IGRE Z LOPARJI** | **OŠ DOB** | Ines Sadar | **4.–9. razred** |
| Športne igre, med katere spadajo tudi igre z loparji, so idealno sredstvo za telesno aktivnost otrok. Igre z loparji, katere imenujemo tudi »športne igre vračanja žoge z odbojem«, so športi, s katerimi se lahko ukvarjamo vse življenje in so odlična gibalna aktivnost tako za fante kot tudi za dekleta. Čeprav v svetu obstaja veliko iger z loparji, se bomo z učenci preizkusili z najbolj znanih: tenis, namizni tenis in badminton. Učenci bodo razvijali gibalne spretnosti z loparji, spoznali osnovne udarce, se naučili pravilnega gibanja in se seznanili s pravili igre. Pri tem bodo krepili samopodobo in sodelovanje. Poleg tehničnih elementov bo učenje usmerjeno k igri, razvedrilu in sprostitvi. |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **PRVA POMOČ** | **PŠ KRTINA** | TINA JERKIČ | **4. razred** |
| Prva pomoč obsega prve, hitre in pravilne ukrepe, ki jih izvajamo pri poškodovanem ali obolelem človeku na kraju nezgode. Opravimo jo s preprostimi pripomočki. S tem rešujemo ogroženo življenje in preprečujemo poslabšanje zdravstvenega stanja, dokler ne pride zdravnik.Tudi otroci se lahko znajdejo v položaju, ko so priča nesreči. Zato je najbolje, da jih čim prej naučimo, kako v taki situaciji ukrepati. Seznanili se bodo z nevarnostmi v katerih se lahko znajdejo in z osnovami nudenja prve pomoči. |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **ANGLEŠKI DEBATNI KROŽEK** | **OŠ DOB** | Domen Kac | **7.–9. razred** |
| Debata je eden najboljših načinov razvijanja kritičnega mišljenja. Med pripravo na debato se učenci seznanjajo z aktualnimi temami, za katere pogosto ni prostora v učnih načrtih. Ko raziskujejo določeno tematiko, se morajo o njej celostno pozanimati, poiskati razloge za in proti. Tako se naučijo oblikovati in ovrednotiti argumente ter zavzeti stališče. Debata spodbuja timsko delo, saj je za uspešno debato sodelovanje nujno. Ko debatirajo, morajo drug drugega dobro poslušati, saj lahko argumente le tako kritično analizirajo in jih hitro tudi zavrnejo ali potrdijo. Z debato učenci izboljšajo komunikacijske veščine, naučijo se ubesediti svoje misli, izboljšajo javne nastope, pri tem pa se naučijo tudi obvladati tremo. Učenci, ki sodelujejo v debatnem krožku, so strpnejši do drugačnega mnenja. Z namenom pridobivanja teh koristnih veščin in vaje angleškega jezika ustanavljamo angleški debatni krožek na OŠ Dob. |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **GOZDNA ŠOLA** | **PŠ KRTINA** | Anja Kokalj | **2. in 3. razred** |
| Gozd oz. narava je prostor neomejenih možnosti za nabiranje izkušenj ter podajanja znanja na zanimiv in igriv način. Otroci v naravi preizkušajo meje svojih spretnosti in s tem gradijo svojo samozavest. Dejavnost gozdna šola je osredotočena na otroka in mu ponuja priložnost za celostno rast. Redni obiski naravnega okolja pozitivno vplivajo na različna področja:* dvig delavnosti in prizadevnosti
* izboljšanje zaupanja, empatije
* izboljšanje fizičnega počutja in motoričnega razvoja

Program dejavnosti je osnovan na igri, ki spodbuja ustvarjalnost, domišljijo, iznajdljivost, vztrajnost in sposobnost reševanja problemov.Število mest na dejavnosti je omejeno. |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **UMETNOST** | **OŠ DOB** | Tina Lanišek | **1.–9. razred** |
| Učenci se bodo pri urah RAP Umetnost preizkusili v različnih likovnih tehnikah, kjer se bodo spoznali z različnimi likovnimi področji, materialom in orodji, kot so npr. tempere, akvarel, pastel, glina, das masa, poslikava tekstila, mozaik, vitraž, montažni kipi, mobili, oblikovanje nakita ... Preko kakovostnih umetniških reprodukcij se bodo spoznali s svetom likovne umetnosti, hkrati pa bodo imeli proste roke pri ustvarjanju, kjer bodo pokazali in še dodatno krepili svojo kreativnost. Domišljija nima meja ... |

|  |  |  |
| --- | --- | --- |
| INTERESNA DEJAVNOST | UČITELJ | RAZRED |
| **RAČUNALNIŠKO OPISMENOVANJE** | Matjaž Toplišek | **1.–6. razred** |
| **Dejavnost računalniško opismenjevanje ponuja celostno obravnavo računalniško-informacijskega področja z osnovami zdravega življenja.**Poleg igre in filmov bomo vključili še matematiko in geografijo. S tem bomo spoznavali osnove samostojnega dela z računalnikom, kritično razmišljanje in razvijali čustvene sposobnosti. Program se izvaja s pomočjo računalnikov, prenosnih računalnikov in tablic, s katerimi bomo skušali spoznavati računalniške programe (urejanje besedil, grafično oblikovanje, preglednice, predstavitvene programe). Le-ti jim bodo v pomoč pri samostojnem učenju in pripravah na predstavitev.Naučili se bodo varno in učinkovito uporabljati gesla, spletne brskalnike, spletne iskalnike, zemljevide in storitve, ki jih ponuja svetovni splet.Skozi šolsko leto bomo spoznavali zgodovino interneta, računalniško opremo, različne računalniške jezike (HTML, JavaScript, CSS, mobilno programiranje), računalniške zanke, logične operatorje.  |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **RAZVEDRILNA MATEMATIKA** | **OŠ DOB, PŠ KRTINA** | Učiteljice matematike | **4.–9. razred** |
| Pri predmetu učenci spoznajo uporabno stran matematike. Razvedrilna matematika je namenjena kratkočasenju s števili in razvijanju miselnih spretnosti.Pri razvedrilni matematiki se seznanimo z naslednjimi vsebinami:* Sudoku, barvni sudoku, sudoku s črkami
* Latinski kvadrati
* Futoshiki
* Gobelini
* Križne vsote, produkti
* Labirinti
* Grupe
* Logične naloge
 |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **ČEBELARSTVO** | **OŠ DOB, PŠ KRTINA** | Zunanji sodelavec | **3.–5. razred** |
| Dejavnost poteka ob pomoči čebelarja mentorja Marjana Kodermana. Učenci spoznavajo čebele, njihovo življenje, delo z njimi, čebelnjak, orodje, čebeljo pašo … Enkrat na leto se udeleženci krožka odpravijo na celodnevni čebelarski izlet, maja pa najboljših šest članov krožka zastopa našo šolo na tekmovanju mladih čebelarjev.Krožek poteka po dogovoru z mentorjem enkrat na 14 dni v šoli oz. ob sobotah pri učnem čebelnjaku v Dobu. |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **BRANJE S KUŽKOM** | **PŠ KRTINA** | Zunanji sodelavec | **3. razred** |
| Branje kužku, ki ne komentira, ki ne popravlja, ki ne poudarja napak, ima na mnoge učence terapevtski učinek. Učenci, ki ne berejo najbolje, in tisti, ki branja sploh ne marajo, se pri psu sprostijo, dobijo veselje in motivacijo za branje.Dejavnost poteka enkrat na 14 dni oz. po dogovoru z vodnico iz društva Ambasadorji nasmeha. |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **FOLKLORNA SKUPINA** | **OŠ DOB** | Barbara Vidmar | **1.-9. razreda** |
| **Dejavnost folklorna skupina** ohranja, poustvarja in predstavlja prvine ljudskega izročila. Poleg ljudskega plesa vključuje tudi ljudsko pesem ter nekatere šege in navade, ki so z ljudskim plesnim izročilom povezane. Program se izvaja v kostumih, s katerimi skušamo predstavljati način oblačenja ljudi ob posameznih dogodkih v preteklosti.Skozi šolsko leto bomo spoznavali različne ljudske plese in pesmi ter ustvarjali in se predstavljali tudi v sodelovanju z MGC Bistrica, s katerim sodelujemo v projektu Pozdrav ptic miru. |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **LUTKE** | **OŠ DOB** | Več učiteljic | **7.–9. razred** |
| Interesna dejavnost poteka tekom celega leta po različnih strnjenih sklopih: 1. IZDELAV LUTK – učenci se seznanijo z določeno tehniko in vrsto lutke ter jo izdelajo
2. DRAMATIZACIJA IN AKTUALIZACIJA BESEDILA – učenci s svojimi predlogi, idejami, pogledi na svet sodelujejo pri oblikovanju dramskega besedila
3. ANIMACIJA LUTK – učenci se seznanijo in usvojijo lutkovno tehniko glede na vrsto lutke
4. GOVORNA TEHNIKA – učenci izvajajo vaje za pravilno intonacijo, izraznost ustreznega govora, govorno dihanje
5. NASTOPI NA ODRU IN UDELEŽBA NA TEKMOVANJU
 |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **VESELA ŠOLA** | **PŠ KRTINA** | Martina Lipar | **4.–9. razred** |
| Vesela šola je izobraževalni projekt, ki učence spodbuja k celovitemu pridobivanju znanja, veščin in spretnosti. Tematske niti se stekajo v tekmovanje, ki se ga lahko udeležijo vsi učenci. Namen Vesele šole je širjenje splošnega znanja na hudomušen in igriv način. Vsebine so raznovrstne in so vezane na aktualne teme današnjega časa – lahko gre za obeleževanje posebnih dogodkov ali za preprosto dopolnjevanje znanja s področij težje razumljivih tem. Teme so lahko povezane z učnim načrtom osnovne šole, lahko pa so izbrane zato, da bi učence seznanili tudi s takimi vsebinami, ki v učnem načrtu za osnovnošolce niso predvidene. Vesela šola zaokrožuje tematske niti s šolskim tekmovanjem, za najuspešnejše pa tudi z zaključnim državnim tekmovanjem.Dejavnost bo potekala projektno po dogovoru. |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **PEVSKI ZBORI** | **OŠ DOB, PŠ KRTINA** | Karmen Banko | **1.–9. razred** |
| **CICI pevski zbor**V CICI pevskem zboru prepevajo učenci prvega in drugega razreda. S petjem usvajajo prve pevske korake. S pesmicami nastopajo na šolskih koncertih in prireditvah. Na koncu vsake pevske vaje za sprostitev zaplešejo tudi ples.**OTROŠKI PEVSKI ZBOR**V otroškem pevskem zboru prepevajo učenci od 3. do 5. r. Pevci so že vajeni ubranega petja. S pesmijo popestrijo marsikatero prireditev v okviru šolske organizacije kot tudi lokalne skupnosti. Pevci pojejo bogat repertoar pesmi, vsako leto se predstavijo tudi na reviji pevskih zborov, kjer so vedno zelo visoko ocenjeni. **MLADINSKI PEVSKI ZBOR** V mladinskem pevskem zboru prepevajo učenci od 6. do 9.r. Pevci se preizkušajo tudi v večglasnem petju. Bogat izbor pesmi, petje v tujih jezikih, pesmi iz  različnih slogovnih obdobij glasbene zgodovine, priredbe popevk, vse to dela pevske vaje še zanimivejše. Pevci mladinskega zbora nastopajo na šolskih kulturnih prireditvah in tematskih koncertih. Redno se udeležujejo revije pevskih zborov, občasno tudi pevskih tekmovanj. |

**Dejavnosti TOREK 7. šolska ura:**

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **USTVARJALNI LABORATORIJ** | **DOB** | **Nadia Šifrer** | **OPB** |
| Pri interesni dejavnosti Ustvarjalni laboratorij bomo izvajali različne dejavnosti. Na eni strani se bodo učenci spoznali z enostavnimi eksperimenti in pri njih aktivno sodelovali. Na drugi strani pa se bomo igrali socialne igre, ki omogočajo otrokom boljši vpogled vase in v odnose z drugimi. Interesna dejavnost bo temeljila na samostojnosti in prav tako krepila zmožnosti učencev pri sodelovanju z drugimi.  |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **PRAVLJIČNA ČUJEČNOST** | **DOB** | **Špela Vitanc Vodeb** | **OPB** |
| Učenci bodo spoznavali različne sprostitvene tehnike (dihalne vaje, igre za razvoj čuječnosti, vodene vizualizacije, osnovni elementi joge).  |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **FILOZOFIJA ZA OTROKE** | **DOB** | **Dominik Janez Herle** | **OPB** |
| Predmet *Filozofija za otroke* (FZO) je namenjen osnovnošolcem od 1. do 5. razreda. Predmet obravnava zanimive vsakdanje teme, ki so učencem blizu (jaz, moje sposobnosti, skrivnosti, prijateljstvo, resnica, laž, jeza, sreča, odnos do ljudi, zaupanje, resnica, dobrota, pravičnost, kritično mišljenje, …) in ustrezajo radovednosti učencev, čudenju nad svetom. Poudarek FZO je na procesu – dejavnosti mišljenja, saj otroci "delajo filozofijo" z živo mislijo, z refleksijo življenjskih izkušenj, problemov, s prepletanjem logičnih struktur, etičnih načel, ki jih prenesejo v skupnost raziskovanja. O prebrani pravljici ali zgodbi, učenci diskutirajo; diskusija je za njih igra na katero komaj čakajo. |

|  |  |  |  |
| --- | --- | --- | --- |
| INTERESNA DEJAVNOST |  | UČITELJ | RAZRED |
| **GOZDNE USTVARJALNICE** | **DOB** | **Nuša Turk** | **OPB** |
| Igrali se bomo gozdne igre in ustvarjali iz naravnih materialov. |